Demà es presenta l’Anuari de l’Esport de Sagunt de 2017
10 de maig 2018

![Imagen 1](/media/actualidad/PublishingImages/Mayo 2018/74_19IMG_3154[23479].jpg)![Imagen 2](/media/actualidad/PublishingImages/Mayo 2018/74_52_C_Vuelta_01[23480].jpg)

Demà, divendres 11 de maig, es presenta l’Anuari de l’Esport de Sagunt de 2017. La presentació serà al Casal Jove del Port de Sagunt (Carrer Vent de Marinada, s/n, el Port de Sagunt), a les 19.30 h. A l'esdeveniment assistiran l'Alcalde de Sagunt, Quico Fernández, el regidor d'Esports, Miguel Chover, i l'autor de l'anuari, Francesc Caballer. En l'acte es presentarà la publicació, que s’ha estat realitzant des de finals de 2017 fins a l’abril de 2018, a més, es parlarà dels procediments d’elaboració, així com de les persones que han intervingut en la realització de l’anuari. Després de la presentació, tindrà lloc un xicotet piscolabis.

  

El primer anuari de Sagunt

  

Des del departament d’Esports s’ha estat treballant a fons en este projecte, ja que este serà el primer anuari que recollirà l’activitat esportiva de Sagunt de tot un any. A més, s’espera poder seguir elaborant estes publicacions en els pròxims anys.

  

L’Anuari de l’Esport de Sagunt de 2017 resumeix, en quatre capítols, els esdeveniments esportius del passat any, les millores en les instal·lacions esportives locals, els clubs esportius de Sagunt i, per últim, els programes esportius municipals.

  

Cal destacar la participació de diverses empreses que han fet possible esta publicació: CBP Construcciones, Audio AG, E.M.S. Equipos Médico Sanitários, TEA3 Sports, imesAPI i Propagua.

​  

![](/media/actualidad/PublishingImages/Mayo 2018/74_foto 6[23481].jpg)  

*   [](http://www.facebook.com/sharer.php?u=https://aytosagunto.es/va/actualitat/dema-es-presenta-l-anuari-de-l-esport-de-sagunt-de-2017/ "Facebook")
*   [](http://twitter.com/share?url=https://aytosagunto.es/va/actualitat/dema-es-presenta-l-anuari-de-l-esport-de-sagunt-de-2017/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dema-es-presenta-l-anuari-de-l-esport-de-sagunt-de-2017/ "Linked In")
*   [](mailto:?body=https://aytosagunto.es/va/actualitat/dema-es-presenta-l-anuari-de-l-esport-de-sagunt-de-2017/)